Χρήστος Κιτσίδης

Ο Χρήστος Κιτσίδης (1916 - 27 Ιουνίου 1991) , του Αθανασίου, ήταν Έλληνας πολιτικός. Υπηρέτησε ως νομάρχης σε διάφορους νομούς της Ελλάδας και ως βουλευτής.

 Βιογραφικά στοιχεία 
Έλαβε μέρος στις εκλογές του 1946 ως υποψήφιος βουλευτής Λαρίσης με τον Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) και συγκέντρωσε 898 ψήφους, χωρίς να καταφέρει να εκλεγεί βουλευτής.

Σπούδασε στην ΑΣΟΕΕ και στη Νομική Σχολή Αθηνών και κατείχε και τα δύο πτυχία.

Τον Μάρτιο του 1947 διορίστηκε Νομάρχης Ζακύνθου.Το Βήμα, Σύντομαι εσωτερικαί ειδήσεις, 12-3-1947, σελ. 2. Το 1951 και ως το 1954, οπότε καταργήθηκε η νομαρχία, ήταν Νομάρχης Ιωαννίνων.Ελευθεροστομίες, εφ. Ελευθερία, 31-3-1954, σελ. 2. Από τo 1954 ως τον Φεβρουάριο του 1960 υπηρέτησε ως Νομάρχης Λακωνίας και τον αντικατέστησε ο Στυλιανός Σκανδάλης. 

Τον Φεβρουάριο του 1960 ανέλαβε Νομάρχης Μεσσηνίας, μετά την αποχώρηση από την υπηρεσία του Κυριαζή Σταμουλά στα τέλη της προηγούμενης χρονιάς.


Το 1963 πολιτεύτηκε ξανά στη Λάρισα και εξελέγη δύο φορές βουλευτής, το  1963 και το  1964 με την ΕΡΕ  

Πέθανε στην Αθήνα και κηδεύτηκε στις 28 Ιουνίου 1991 από τον ιερό ναό Αγίων Θεοδώρων του Πρώτου Νεκροταφείου Αθηνών.Η Καθημερινή, Κοινωνικά, 28 Ιουνίου 1991, σελ. 2. Ήταν παντρεμένος με την Μάρω (Μαρία) το γένος Κασιμάτη και είχαν ένα παιδί, τον Θάνο (Αθανάσιο) Κιτσίδη, παντρεμένο με τη Νίκη (Νικολέττα).

 Παραπομπές 

Κατηγορία:Βουλευτές Λάρισας
Κατηγορία:Βουλευτές εκλεγμένοι με την ΕΡΕ
Κατηγορία:Νομάρχες Ζακύνθου
Κατηγορία:Νομάρχες Λακωνίας
Κατηγορία:Νομάρχες Μεσσηνίας
Κατηγορία:Νομάρχες Ιωαννίνων